Olaf Broch
Store norske leksikon,Språk og litteratur,Språkfamilier,Indoeuropeiske språk,Slavisk,Slavistikk og slavister
Olaf Broch var en norsk språkforsker, professor i slaviske språk ved Universitetet i Oslo 1900–1937, generalsekretær i Det Norske Videnskaps-Akademi 1924–1945.
Broch var den første som gjorde bruk av moderne fonetiske prinsipper ved beskrivelsen av de slaviske språkenes lydforhold, blant annet i Slawische Phonetik (1911). Han skrev om russiske, serbiske og ukrainske dialekter og skrev Russisk grammatikk (1936) og Lærebok i russisk (1946). Broch var også opptatt av generelle spørsmål i lingvistikken.I sine senere år arbeidet han med betonings- og rytmeforholdene i norsk østlandsuttale og blandingsspråket russenorsk. Sammen med E. W. Selmer utgav Broch en Håndbok i elementær fonetikk (1921 og senere utg.). Broch skrev også Proletariatets diktatur (1923) og oversatte blant annet Tolstojs Anna Karenina og Dostojevskijs Brødrene Karamasov til norsk.Han var bror av Hjalmar Broch. Les mer i Store norske leksikon Olaf Broch i Norsk biografisk leksikon Litteratur Bjørnflaten, J. I. m.fl., red.: A Centenary of Slavic Studies in Norway: the Olaf Broch Symposium, [...], 1998, isbn 82-90888-26-0, Finn boken  Bjørnflaten, J. I.: "Iz istorii slavistiki v Norvegii: O perepiske inostrannych slavistov s professorom Olafom Brokom". Slavica litteraria. X 15/ 2012/Supplementum 2: Masarykova Univerzita.